Referat fra bestyrelsesmøde i SVL 7/2-22

[bookmark: _GoBack]Tilstede: Christina, Mette, Henning, Peter H, Birgit. Fra staben: Lasse og Peter R. Afbud fra Ulla, Roar og Anna 
1. Valg af referent: Peter. 
2. Planlægning af årsmøde / generalforsamling den 8. marts 2022. 
Vi talte om form og indhold i den årsberetning, som formanden skal aflægge. Der var forslag fra flere sider, og Lasse havde også input med referencer til Sagnlandet egen årsberetning. Desuden kan der nok trækkes lidt på referater og Flyveask.
Vi aftalte, at præsentation af laug og grupper og deres aktuelle situation skulle være med som punkt på årsmødet.
Der er stemning for at have en storskærm med en form for lysbilledshow med billeder fra det forgangne år i Sagnlandet. Fotograf Ole Malling har helt sikkert mange gode skud, der kan vælges fra.
Der vil på årsmødet være et foredrag af Tania Lousdal om kongerne i Lejre.
3. Stormøde for laug, grupper og interesserede forventes at blive holdt i slutningen af maj eller starten af juni. Det skal koordineres med Sagnlandets stab.
4. Indsatsdagen bliver lørdag den 2. april 2022.
Plan for dagen:
Klokken 9-10 Morgenmad
Klokken 10- aktiviteter i områderne.
Som tidligere skal sagnlandsvennerne huske madpakke. Sagnlandet står for drikkevarer til frokost samt kaffe og kage.
Aftensmad : Lasse vil tale med Jette fra caféen om at stå for tilberedning af aftensmaden, og det er tanken, det skal foregå  i Hvidesøhus. Der vil blive brug for assistance fra et mindre antal venner. For flere er det en god tradition at deltage i tilberedning af måltidet på indsatsdagen, og børnene har det skægt med at lave lagkager.
5. Eventuelt
Mette Bendsen foreslår, at Venneforeningen bekoster et muldtoilet i jernalderområdet. Landbohusene og stenalderområdet har ligeledes brug for muldtoiletter. Bestyrelsen er positivt indstillet overfor at betale for toiletterne, fx af mærker Kekkilä S 2300.
Lasse går videre med forespørgslen til Stig, så han kan undersøge pris og kvalitet.

Jernalderlauget har planer om at afholde en hyggelig dag med overnatning i jernalderlandsbyen den 12. marts.
Harpestrengs Have holder møde den 19. februar. Birgit har haft kontakt med Henrik Rasmussen, som er interesseret i at deltage i det arbejde. Han vil desuden gerne deltage i bestyrelsesarbejdet.
Belysning på stierne; Der er behov for permanent belysning på stierne mellem flere bygninger og områder i forbindelse med arrangementer og møder efter mørkets frembrud. Lasse fortalte, at der er et arbejde i gang med at finde en permanent løsning for belysning.
Juttas ansættelse i Sagnlandet slutter med udgangen af maj måned, hvor hun går på pension. Vi kommer til at savne hendes positive, store indsats.
Markedsuge i vikingeområdet afholdes i uge 28.

6. Hvem gør hvad?
Lasse og Peter kontakter Stig vedrørende muldtoiletter.
Lasse kontakter Jette vedrørende de praktiske ting i forbindelse med aftensmad på indsatsdagen.

Næste bestyrelsesmøde afholdes mandag den 23. marts

